Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 778/12/4404	Nové Zámky, 10.12.2012
EEČ : 2-33-157-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ako otec  maloletých detí XXXXX narodenej  XXXXX a XXXXX   je   rozsudkom   Okresného súdu  XXXXX  spisovej značky  XXXXX  -  27 zo dňa 25.08.2009  povinný   prispievať na ich   výživu mesačne sumou  80,00 €,  vždy do   20.  dňa toho - ktorého mesiaca vopred   k rukám matky  XXXXX, bytom XXXXX, XXXXX, okres XXXXX,  vyživovaciu  povinnosť si neplní, napriek tomu, že   na základe živnostenského  oprávnenia zo dňa  08.09.2011  podniká,  má príjem, čím za  obdobie od  01.06.2012  do  30.11.2012   vznikol  na výživnom dlh  v   sume  480,00   €.

lebo zanikla trestnosť činu
Odôvodnenie:
        Poverený príslušník Obvodného oddelenia PZ XXXXX  uznesením    ČVS: XXXXX XXXXX  zo dňa  19.10.2012  podľa §  199 odsek  1 Trestného poriadku začal trestné stíhanie a súčasne podľa § 206 odsek 1 Trestného poriadku stíha   XXXXX  ako obvineného  z  prečinu zanedbania povinnej výživy podľa     § 207 odsek 1   Trestného zákona, na tom skutkovom základe ako je to uvedené vo výrokovej časti uznesenia. 

         V priebehu vyšetrovania obvinený  XXXXX dlhujúcu sumu na výživnom uhradil v   plnej výške, keď poštovým  poukazom,  podaným na Pošte XXXXX 1 dňa 12.11.2012  zaslal na adresu   XXXXX, XXXXX, XXXXX sumu 400,00 €, čomu nasvedčuje  fotokópia  na č. l.  29  vyšetrovacieho spisu.

       Teda obvinený využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť voči svojim maloletým deťom  dodatočne splnil  skôr, než sa súd odobral na záverečnú poradu,   prečin nemal trvalo nepriaznivé následky a trestnosť zanedbania povinnej výživy zanikla.

        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka